Diari Oficial de la Generalitat Valenciana


Sumari del DOGV 9581, del 24-04-2023 (2023/4265)

RESOLUCIÓ de 18 d'abril de 2023, de la Conselleria d'Educació, Cultura i Esport per la qual es reconeix el Museu de Belles Arts d'Alacant-MUBAG com a museu de la Comunitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4265


Data del document
:   18-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport

RESOLUCIÓ de 18 d'abril de 2023, de la Conselleria d'Educació, Cultura i Esport per la qual es reconeix el Museu de Belles Arts d'Alacant-MUBAG com a museu de la Comunitat Valenciana. [2023/4265]  
Antecedents de fet  
Vist que la Diputació Provincial d'Alacant presenta una sol·licitud respecte al reconeixement del Museu de Belles Arts d'Alacant-MUBAG com a museu de la Comunitat Valenciana.  
Vist que aquesta entitat annexa a aquesta sol·licitud tota la documentació pertinent consistent en:  
1. Sol·licitud de reconeixement del Museu de Belles Arts d'Alacant-MUBAG com a museu de la Comunitat Valenciana, a l'efecte de la seua integració en el Sistema Valencià de Museus, emesa per la diputada de Cultura i Transparència de la Diputació Provincial d'Alacant, Julia Parra Aparicio, de 14 de juny de 2022.  
2. Certificat de l'esborrany de l'acta del Ple de la Diputació d'Alacant, de data 8 de juny de 2022, en què s'aprova la sol·licitud a la Generalitat Valenciana de reconeixement oficial del MUBAG com a museu per a la seua integració en el Sistema Valencià de Museus.  
3. Informe tècnic sobre la naturalesa i entitat de la col·lecció, emés pel director del museu, Jorge A. Soler Díaz, el 16 de març de 2022.  
4. Informe tècnic en què s'especifica el tipus de les instal·lacions museístiques i pedagògiques de què disposa, emés pel director del museu, Jorge A. Soler Díaz, el 10 de març de 2022.  
5. Inventari dels fons.  
6. Informe emés per l'arquitecte Rafael Pérez Jiménez, de 15 de febrer de 2022, sobre l'adequació del local o edifici que alberga els fons. Plànol i fotografies.  
7. Certificació sobre el personal que estiguera adscrit al Museu, tant tècnic com administratiu i subaltern, en què s'especifique la naturalesa de la seua relació laboral amb aquest museu, emesa per la secretària general de la Diputació Provincial d'Alacant, Amparo Koninckx Frasquet, de 22 de febrer de 2022.  
8. Certificació relativa a l'horari d'obertura al públic, emesa per la secretària general de la Diputació Provincial d'Alacant, Amparo Koninckx Frasquet, de 27 de setembre de 2021.  
9. Certificació de les consignacions pressupostàries per al funcionament del Museu, en què s'especifiquen per separat, almenys, les partides de despeses corrents i de personal.  
  
Fonaments de dret  
Primer. Resulten d'aplicació els articles 68 i 70, que estableixen la figura jurídica de museu, així com la seua integració en el Sistema Valencià de Museus, de la Llei 4/1998, d'11 de juny, del patrimoni cultural valencià, d'ara en avant LPCV.  
Segon. La sol·licitud presentada correspon al que s'estableix en els articles 2, 3, 4 i 7.1 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana, d'ara en avant ORMC.  
Tercer. L'informe del tècnic inspector de patrimoni moble de la Direcció Territorial de Cultura i Esport d'Alacant és favorable al reconeixement del Museu de Belles Arts d'Alacant-MUBAG com a museu de la Comunitat Valenciana.  
Quart. La consellera d'Educació, Cultura i Esport resulta competent per a resoldre el present expedient en virtut del que disposa la LPCV, l'article 9 de l'ORMC i el Reglament orgànic i funcional de la Conselleria d'Educació, Cultura, i Esport, aprovat pel Decret 173/2020, de 30 d'octubre, del Consell de la Generalitat.  
  
En virtut de tot el que s'ha exposat, i a proposta de la Direcció General de Cultura i Patrimoni, resolc:  
  
Primer  
Reconéixer el Museu de Belles Arts d'Alacant-MUBAG com a museu de la Comunitat Valenciana, als efectes establits en l'LPCV i en l'ORMC, que queda integrat en el Sistema Valencià de Museus.  
  
Segon  
Publicar la present resolució en el Diari Oficial de la Generalitat Valenciana.  
  
Tercer  
Segons el que disposa l'article 13 de l'ORMC, es podrà anul·lar el present reconeixement del Museu si es deixen de complir alguns dels requisits exigits en l'ordre.  
  
Contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.  
En el cas que el recurrent siga una administració pública s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 d'abril de 2023.- La consellera d'Educació, Cultura i Esport: Raquel Tamarit Iranzo.